﻿ 1 Scrisoare pentru un domn singur Motto : “ Adevărata singurătate e profundă atunci cînd nu ne e dor de nimeni “ Dragul meu X, Poate n-ai să mă crezi, dar mi-a făcut plăcere scrisoarea ta amară Poate pentru că am iubit întotdeauna ciocolata amăruie Aia neagră-neagră cu 88 la sută cacao pe care o găseşti în străinătate la buticurile de bobonărie fină Pe mine, ciocolata aia neagră mă scoate amabil din basmele pe care unii dintre noi încă le mai citim, din visele în care unii dintre noi mai credem şi mă readuce la realitate cu ajutorul a ceva amărui dar totuşi dulcel… Îţi mulţumesc pentru sfaturi şi crede-mă că oricât ţi se pare că ştii anumite lucruri, e bine să ţi le amintească cineva Cam aşa cum învingătorilor războinici romani, li se amintea sus în şareta cu care intrau triumfători în cetate, la ureche pe sub cununa de lauri verzi, că sunt muritori… Îmi scrii că eşti teribil de singur, stare de care nu ştii cum să scapi Nu-mi dai amănunte aşa că nu ştiu de ce eşti atît de singur Ai insistat să-ţi răspund, să te lămuresc de ce par să mă simt eu atît de bine singură, să-ţi dau şi eu la rîndul meu un sfat Cu plăcere ! Dar vezi tu, fiecare dintre noi, sfătuieşte din punctul său personal de vedere, al experienţei sale de viaţă De aceea îţi voi povesti ce-am făcut eu cu singurătatea mea Am domesticit-o Fără să exagerez, m-am împrietenit cu ea întrucîtva O folosesc eu pe ea, fiindcă sunt un ins activ, neliniştit şi fatal obosesc Mă golesc uneori de sentimente, de rezistenţă nervoasă, de idei bune şi atunci, mă retrag în singurătate pentru a mă putea reface 2 Pînă cînd am ajuns la aceste concluzii însă, să ştii că am luat un medicament preţios cu efecte secundare extrem de interesante şi folosesc mereu o unealtă miraculoasă Ţi le voi prezenta pe rînd Pentru început iată ce terapie, ce neaşteptat medicament îţi propun eu la rana de care te plângi : o doză solidă, intenţionată, de Singurătate ! N-am înebunit, vorbesc foarte serios Acesta este leacul cel mai nimerit pe care ţi-l recomand la început : ia-ţi timp pentru a sta în linişte, voit singur, de vorbă cu tine însuţi Află cine eşti Cine eşti azi Află cum ai ajuns să fii atît de singur şi priveşte cu interes la starea de singurătate ce te deprimă atît de tare Află cum poţi schimba această stare de lucruri care trebuie neapărat schimbată iar ca să poţi schimba ceva în tine, află cu luciditate care-ţi sunt limitele Am observat că noi oamenii nu suntem programaţi din măsuri nelimitate, aşa că trebuie să ştim cît ne putem întinde, indiferent cît de mult am dori să ajungem ca alţii care poate au primit alte limite umane, alte destine, alte talente ! E extrem de util să aflăm cît ne este de trainică şi de voluminoasă pluta cu care ne ajutăm în viaţă ! S-o luăm altfel Din punctul meu de vedere, din experienţa mea, tu nu eşti singur dar poate că n- ai privit lucrurile din unghiul ăsta niciodată: eşti împreună cu propria ta singurătate şi asta e prost Hai să analizăm împreună această companie care te aduce la disperare Singurătatea e o “persoană” foarte interesantă Ca orice persoană, poate fi în acelaş timp un bun prieten şi un mare duşman Ca orice persoană, e dotată cu vanitate, cu speranţe, cu o anume sensibilitate În primul rând, deosebit este faptul că Singurătatea poate avea orice mărime şi poate lua orice formă Poate arăta arăta ca un căţel ud sau ca balaurul lui Făt Frumos Poate fi mare cît casa, sau de mărimea unui breloc Dar nu asta mi se pare important 3 Presupunînd că balaurul este un mamifer, se va naşte pui, va creşte şi va îmbătâni acrit pe băncuţa din faţa porţii Foc, va scuipa însă la orice vârstă De cele mai multe ori, “balaurul” suntem chiar noi Singurătatea sălbăticeşte pe om iar lipsa dragostei împărtăşite cu cei din jur, duce la “balaurizarea” individului din noi Ce vreau să spun ? Fiecare dintre noi poartă în sine un ins necunoscut ale cărei reacţii vin din asemănarea cu cei care ne-au dat viaţă şi din frustrările vremii cînd eram copii sau adolescenţi Noi oamenii facem ori exact ce am văzut în copilărie pe alţii făcînd, ori exact inversul celor văzute Cum-necum, experienţele copilăriei ne vor marca pînă la moarte Dacă acest semn înfierat pe umărul nostru continuă să doară şi nu stăm de vorbă cu el pentru a-l vindeca, vom greşi în viaţă pînă cînd ajungem la concluzia că nu suntem buni de nimic Cei docili se vor resemna poate pe mai departe, ceilalţi, ne vom transforma în balauri, şi vom scoate foc pe nări Ne vom “balauriza” Dacă tu nu te simţi un balaur, înseamnă că monstrul e chiar partenera ta de viaţă : singurătatea Că s-a “balaurizat” ea Totuşi, să nu cumva să te sperii dacă îţi bate la uşă un dragon zburător : deghizarea e doar un costum uzat de teatru Personajul e tot ea, singurătatea N-o goni ci trateaz-o cu precauţie, ca pe o cerşetoare căreia dacă nu-i dai nimic, te va fura Ce să-i dai atunci ? Am să-ţi spun : dă-i atenţia superficială, grabită şi uşor dispreţuitoare a celui deranjat la o oră nepotrivită Oricare ar fi ora la care singurătatea va bate la uşa noastră, ora aceea este nepotrivită Arată-i că te deranjează, fi acru, brutal chiar Mai ales arată-i că eşti ocupat cu alte treburi, că eşti util altora, că nu ai timp pentru ea Singurătatea se va înhiba, se va comporta din ce în ce mai stîngaci şi va avea două variante : ori se va aşeza cuminte într- un colţ, ori va profita de o crăpătură a uşii şi va dispărea Asta în cazul în care nu vei putea simţi faţă de ea, o anume milă Hai să-i zic mai elegant : compasiune Ca orice “persoană” singură, Singurătatea muşcă mai ales din cei care nu iubesc pe nimeni Care nu simt compasiune pentru un semen solitar : un animal , o plantă, un om 4 Ştiu, am început cu un animal fiindcă sunt iubitoare de animale Unui animal nu ai ce să-I reproşezi : nu minte, nu trădează, nu te părăseşte în nevoia ta de iubire împărtăşită decît prin moarte Ia-ţi un animăluţ de companie Dacă poţi iubi un companion necuvîntător, vei cunoaşte iubirea cea mai trainică Dar atenţie, cine poate iubi un animal, mai greu va iubi un om ! Dacă nu poţi ţine în casă un căţel, un pisoi, un papagal, orice, atunci fă-ţi de lucru şi hrăneşte-I pe cei fără stăpîn de pe lîngă bloc Nu te intimida că vei fi luat în derîdere : noi ăştia care hrănim animale fără stăpîn, suntem mai mulţi decît pare dar formăm o castă aparte Dragostea pe care o împărtăşim cu fraţii noştrii patrupezi ne ridică deasupra batjocurii, deasupra ruşinii, desupra fricii de ridicol Ne întăreşte însăşi convingerea că suntem utili, că facem ceva bun , ca iubim Creaţia lui Dumnezeu şi o iubim cu fapte Să rîdă cine-o vrea Va veni o zi cănd toţi vom da socoteală de faptele noastre Mai ales de NeFaptele noastre Lasă pe altcineva să cîntărească aceste fapte Tu pune un pic de salam pe o foaie de ziar, vara pe arşiţă pune un pic de apă proaspătă iar iarna, ascunde un pic de lapte cald într- un tufiş : nu va apuca să se răcească În aceeaş ordine de idei, nu arunca mîncare rămasă la gunoi În nici un caz pîine Am văzut pîine nemucegăită aruncată chiar la gunoiul din curtea mea Vei fi observat cîţi amărîţi caută pîine prin gunoaie Nu crezi că merită să ne dispreţuiască pe noi cei care avem prea multă pîine că o aruncăm pur şi simplu ? Da, eu am luat pîinea rămasă, am pus-o într-o pungă curată de plastic şi am agăţat-o de tomberon Ca cel care o va lua, să gîndească frumos despre cine a făcut gestul ăsta tandru Nu-I nevoie să ştie cine e Gîndul lui bun se va întoarce la mine atunci cînd voi avea nevoie de ajutor Eu ţi-am dat cîteva exemple, dar sunt atîtea de făcut în jur ! Acţionînd cu drag, cu sinceritate în intenţia de a fi util, nu-ţi va mai părea ciudat să iubeşti un “ monstrulică” atît de fioros ca Singurătatea, un pic om, un pic animal, un pic cosmos…De ce-ai avea compasiune pentru ea ? 5 În primul rînd pentru că efectul secundar al acestui neaşteptat medicament e atitudinea noastră faţă de Dragoste Ai putea începe prin a-ţi iubi singurătatea fiindcă partea ei vulnerabilă e tocmai aceasta : îi este enorm de urât…singură ! O suspectez că e conştientă de faptul că poate fi un excelent medicament, bun la toate Şi i se pare nedrept că n-o bagă nimeni în seamă De asta, probabil că se şi oferă cu atâta insistenţă Văzând că nu-i face nimeni reclamă nicăieri, s-a obrăznicit şi ne bate tuturor la uşă La orice vârstă, la orice oră, cu orice ocazie, mai ales atunci când nu era cazul de loc Acest medicament se ia cu o doză solidă de auto cunoaştere Analizează-te şi fi pregătit să te autoaccepţi, ca să poţi opera mai apoi schimbările necesare E musai să ne cunoaştem, să ne acceptăm cu Luciditate, cu Curaj, să vedem cine suntem azi De ce am ajuns cei care suntem azi Azi însemnînd în clipa analizei Ce amănunte pro sau contra împlinesc personalitatea noastră umană Să cîntărim cum ne putem schimba în bine Ca la o spovedanie adevărată, trebuie să ne oferim timp să ne cunoaştem cît mai sincer pe noi înşine, în toată goliciunea noastră sufletească Asta e o operaţie pe care o întreprindem cel mai bine atunci când suntem singuri Probabil vom afla despre noi că suntem egoişti şi că de asta avem priorităţi greşit amplasate Că am încetat să fim utili altora Că nu mai vrem să fim de folos în jurul nostru Insist pe asta şi sunt sigură că am dreptate Poate suferim încă de răni adunate în copilărie, în destuii primi ani de viaţă Poate de asta vom descoperi în noi defecte acumulate în dificila operaţie de a ne iubi sau tolera unii pe alţii Te întreb, nu cumva te-ai închis în tine ? Nu cumva te-ai întors la timiditatea plină de refuz şi revoltă din adolescenţă ? Anumiţi oameni timizi cad cel mai uşor în orgoliu, aşa ca dintr-o nevoie urgentă de sprijin pe ceva care să le redea încrederea în sine Cădem atunci într-o periculoasă combinaţie care devine fatală pentru că duce la depresie Din experienţa mea depresia e cauzată în principal de demonul spaimei de a fi ridicol Se pare că el îşi alege suflete timide care se sprijină din greşeală pe 6 forme de vanitate şi respingere Astfel demonul riscă să cîştige lupta : te aruncă uneori în reacţii stupide, te face să clachezi, să “ reuşeşti un eşec “ pentru a te împinge în depresia celui care crede că nu e bun de nimic ! Norocul e că “ridicolul” are şansa să cadă în propriul său ridicol, dacă Dumnezeu îţi dă puterea de a face “haz de necaz” cum zice o vorbă populară Dacă ai putea face haz de acest demon ca de o glumă proastă, l-ai pune în genunchi la colţul clasei, aşa cum făceau altădată profesorii cu elevii turbulenţi La colţ, în genunchi pe coji sparte de nucă, spre oprobiul întregii clase Fii atent că şi acest demon al fricii de ridicol sălbăticeşte Acreşte Usucă Neavînd cu cine comunica, uiţi bucuria unei glume, fie ea şi nereuşită şi ajungi să-ţi faci statuie din propriile tale răni Te faci eroul propriilor tale suferinţe la care ajungi să te închini ca la un martiriu demn de admiraţie Acesta este pericolul cel mai mare al depresiei : că rişti să intri în cercul vicios al autocompătimirii exagerate Autocompătimirea este o zeghe de puşcăriaş pentru că te arestează în celula strîmtă, umedă şi întunecoasă a singurătăţii necontrolate, pe pereţii căreia frica de mai rău închipuie fel de fel de monştrii Autocompătimirea e o otravă cu gust aparent dulcişor Pare o cruzime să-I spui unui om rănit de o lovitură a sorţii, “ Nu te autocompătimi ! Nu-ţi blestema ziua cînd s-a întîmplat grozăvia şi în nici un caz ziua cînd te-ai născut ” Trebuie pentru perfecţionarea noastră să cunoaştem starea de dezastru, fie ea socială, sentimentală, financiară sau fizică Pentru a căuta soluţii de ieşire, de rezolvare a unei crize Culmea e că cei mai mulţi dintre noi, puşi în faţa unui fapt incredibil de nefericit găsim soluţii, conform preceptului “nevoia învaţă pe om “ Şi găsind noi ieşirea, să le spunem şi altora cum am făcut Personal ori de cîte ori am căzut într-o depresie, mi-am luat autocompătimirea de guler şi am dat cu ea de pereţi pînă i-a dat sîngele pe gură Pînă cînd a crăpat Pînă cînd m-am ridicat de unde căzusem Dar ca să poţi face asta, trebuie să accepţi că eşti şi tu de vină undeva, cu ceva Iar dacă nu eşti absolut de loc de 7 vină, să accepţi că vei avea ceva de învăţat dintr-o situaţie proastă Jalnică Nedreaptă Aceste răni nu se vindecă de la sine şi nu ies din inima noastră de bunăvoie E nevoie de puţin umor Fă cu măsură haz de rănile tale şi vei învinge Nu te blama peste măsură şi nu potopi cu invective pe cei care ţi-au greşit cîndva Iartă-I ! Scuză-I ! Au greşit faţă de tine aşa cum şi tu ai greşit faţă de ei sau faţă de alţii Iubeşte-I ! Iubeşte-ţi rănile şi binecuvîntează pe cei care ţi le-au făcut ! Ştiind ce este durerea şi apreciind momentul iertării, vei fi mult mai bogat în experienţă Dacă le ademenim cu Dragoste, ca şi cum ai ispiti un pisoi speriat să iasă de sub fotoliu, durerile noastre se vor arăta la lumină, pentru că suntem singuri şi nu le vede nimeni ! Aşa cum ai vorbi cu un străin, poartă-te frumos cu ele şi cu tine însuţi Fii politicos cu tine însuţi şi Începe fraza cam aşa : “ Da, e foarte bine aşa cum eşti, DAR…” Şi din momentul acela începi să schimbi Schimbarea seamănă cu momentul cînd golim coşul de gunoi al calculatorului : selectăm, revizuim, ştergem Ce importantă Operaţie Dar e absolută nevoie de Dragoste pentru a face curat în noi, în tihna singură a clipei de adevăr absolut Este operaţia în cadrul căreia avem preţioasa ocazie de a da “nas” cu cel mai sincer prieten necunoscut al nostru : noi înşine Fără orgoliu nemăsurat, fară narcisism anume, pe acest ins e nevoie să-l iubim pentru ca, în liniştea singurătăţii, să aflăm veşti adevărate despre bietul nostru “eu” pitit sub scara de la beci şi uitat acolo ! Îl vom auzi atunci pe acest oropsit prieten, văicărindu-se Abia cînd în jur e linişte [ şi asta se-ntîmplă numai atunci când suntem singuri ] putem să auzim glasul mic şi speriat al eului nostru, ascuns de frica noastră sau a celor cu care ne împrietenim !! “De ce să fac asta ?” o să mă întrebi “Cine ştie ce voi afla despre mine…!” Îţi spun eu ce cred că vei afla : poate vei afla ce visai să faci cu tine cînd erai copil Şi eu mi-am amintit de curînd ce visam să fac în copilărie : să iubesc şi să 8 fiu iubită De asta, nu din vanitate m-am făcut artistă Asta am afla cu toţii : ne- am aminti ce am visat să facem cu noi la un moment dat al vieţii şi ne-am da seama că poate am uitat de mult să mai visăm Avem astfel unica ocazie de a analiza cu gând matur visul acela, de a vedea dacă acel vis ne mai spune astăzi, ceva Vom afla mai ales dacă mai suntem capabili să visăm, punct Sau vom descoperi dacă nu cumva putem abia azi începe să visăm… Poate că visul acela depărtat ne va apărea azi caraghios, ridicol, nerealizabil, absurd, fie el “al nostru” sau împrumutat de la cei din jur Dar, dacă vom constata că visul nostru bun, util, măreţ , este posibil azi mai mult ca atunci ?! Poate că indiferent cum era visul nostru din copilărie, azi, nu mai valorează decît zîmbetul tolerant la adresa unei amintiri vechi Sau, nu cumva ne vom da seama că abia acum la maturitate, să fi venit vremea realizării acelui vis, de care nici nu ne-am mai aminti dacă n-ar fi clipele de linişte ale singurătăţii ? Poate că ne-au crescut copii, poate că ne-au plecat părinţii departe…şi dacă nu trebuie să creştem neapărat nepoţi, aflăm că avem voie să mergem din nou la şcoală de exemplu, pentru a învăţa ceea ce nu ne-am permis la prima tinereţe…chiar dacă asta aparent nu ne mai serveşte la nimic Educaţia ne dă ceva de făcut Ne ridică în proprii noştrii ochi, ne umple de speranţă reală că suntem în stare De orice Nu uita că ne apropiem de intrarea în UE Nu vreau să cred că în România va fi altfel decât în restul lumii civilizate, care e de mult liberă, supusă legilor cererii şi a ofertei : vor fi disponibile împrumuturi la bănci cu ajutorul cărora să trecem printr-o nouă şcoală Va fi nevoie de oameni de orice vârstă care să lucreze Să muncească ceva care se cere pe piaţă Va fi nevoie de maturitatea unor lucrători Nu va mai conta cît de lungi au picioarele acei lucrători ci cât de conştiincioşi sau consecvenţi sunt cu pâinea tuturor…Astfel, poate că mâine, visul nostru din copilărie, se va realiza 9 S-ar putea să constatăm că n-am avut nici un vis în copilărie Că eram atât de fericiţi sau de nefericiţi, încât nu ne-a trecut prin minte să avem vreun vis Se poate şi nu e încă nici o tragedie Avem timp să mai visăm La orice vîrstă În singurătate se creează în mintea noastră proiecţii Unele din ele sunt atât de puternice, încât creează viitorul Noi înşine putem fii autorii propriului nostru viitor Cu luciditate şi curaj Sau invers, cu curaj şi multă luciditate Oricum, pentru a fii lucid, ai nevoie de curaj !! Mă explic ? Sigur, această luciditate [ că despre asta e vorba ] îi sperie pe unii la început Dar cu ajutorul lucidităţii vei afla dacă te potriveşti propriului tău vis, dacă el ţi se mai potriveşte ţie, vreunui alt membru al familiei, sau chiar unui prieten Sigur, analizîndu-ne viaţa personală riscăm să aflăm că trăim după criteriile altora care nici nu-şi imaginează că dispun de viaţa noastră dintr-o tiranică pornire Sau, poate că-şi imaginează !! Sub forţa obişuinţei create de cultura societăţii în care trăim, însăşi Tradiţia poate deveni tiranică, atunci când ea nu se mai mulează după nevoile intime ale insului în continua lui mişcare plină de curiozitate Pentru că Omul are nevoie să se schimbe, iată că societatea umană are nevoie de schimbări O civilizaţie se transformă în alta, o obişnuinţă ia locul alteia, generaţiile gîndesc diferit unele de altele dar ceea ce rămîne absolut de neschimbat este nevoia noastră de Dragoste De o companie cu ajutorul căreia să facem schimb de dragoste Să avem de cine să ne fie dor Adevărata singurătate e profundă atunci cînd nu ne e dor de nimeni Ce grozăvie ! Sper că tu nu ai ajuns chiar pînă aici ! Sigur, dacă avem această companie riscăm să aflăm că ne-am ales un drum pe care trebuie să ţinem cont de cei care ne sunt daţi în grijă De către Dumnezeu, de către Soartă, de către propria noastră alegere Că drumul acela cere o jertfă, o osteneală de care ne odihnim în…în ? Ai ghicit ! În singurătate ! 10 Sau, poate că indiferent de vârstă, vom afla în liniştea clipelor de singurătate că nu mergem pe drumul care ne trebuie, sau mai rău, că mergem pe un drum din care n-avem momentan nici o ieşire Şi atunci ne lingem rănile ascunşi de orice privire batjocoritoare, în Singurătate !! Stând de vorbă cu eu-l din noi în singurătatea intimităţii sufletului nostru, avem incredibila ocazie să-l cunoaştem pe insul necunoscut din noi să găsim soluţii posibile de împrietenire Numai pe această cale a comunicării cu persoana noastră adevărată, intimă, avem nepreţuita ocazie să ne împrietenim fie şi mai tîrziu cu noi înşine, aşa ca doi adulţi înţelepţi, trecuţi prin viaţă… Aşa cred eu Eu, stând cu mine de vorbă, am aflat ce vreau AZI Ce-şi doreşte AZI copilul din mine Am ajuns atât de departe cu sinceritatea mea faţă de mine încât, atîta vreme cât nu deranjez pe nimeni, pot spune şi eu ca personajul unei comedii americane :“I am an American Citizen I have the right to feel mizerable anywhere I whant !!! ” Eu nu am apucat să fiu Cetăţean American că m-am întors cu mult înainte de vreme acasă, de tot, dar tot simt că am dreptul să mă simt mizerabil oriunde “vrea muşchii mei”, inclusiv în România NU ÎNSĂ ŞI LA MINE ACASĂ ABIA AICI MĂ SIMT CEL MAI BINE Mi-am aranjat astfel cuibul încît, în afara faptului că locuiesc la etajul 4 şi nu există lift în bloc, nu-mi lipseşte nimic esenţial Poate pentru că mi-am mutat acasă cele mai importante amintiri : fotografiile Părinţilor, cîteva scrisori de dragoste, cele mai frumoase cărţi, muzica preferată…Aici, după o viaţă agitată, plină de urlete de fericire sau de jale, mi-am găsit liniştea În clipele sau în zilele cînd îmi permit LUXUL să fiu singură !! Lăsând afară orice amăgire, orice iluzie, orice falsitate Aici, oglinzile sunt curate Poate de asta azi, Singurătatea mi-e în anumite momente cea mai bună prietenă Tata spunea adesea că la el, “banii vin ca la un stăpân” Îi câştiga muncind dar nu-i juca, nu-i bea, nu-i risipea, nu-i dispreţuia, nu-şi bătea niciodată joc de ei 11 Şi nu-şi închipuia că vor fi întotdeauna la îndemâna lui Tata împărţea Banii în trei : pentru casă, pentru masă, pentru bancă E adevărat, cîştiga suficient ca să-i poată împărţi în 3 Importantă aici e ideia Vorbesc despre bani pentru că ei, chiar dacă nu aduc fericirea aşa cum cîntam eu prin anii 70, aduc un confort consolant : un televizor bun, o crăticioară plină, câţiva prieteni mai mult sau mai puţin sinceri care umplu cu pălăvrăgeala lor unele seri …Banii îţi permit să faci planuri realizabile dacă cineva nu visează imposibilul Din păcate, abia în confortul unui cămin agreabil, singurătatea intră absolut neinvitată Dar numai după ce a sunat lung la uşă şi s-a şters bine pe picioare ! Intră stânjenită, ca o sluguţă proaspăt angajată şi nesigură de poziţia ei : poate oricând fi dată afară… Tata spunea că la el, banii vin ca la un stăpân Îi stăpânea Îi controla Parafrazând, eu spun că la mine, singurătatea vine supusă la stăpâna ei Eu o chem, eu o folosesc şi nu are altă soluţie decât să mi se supună… Nu eu sunt la cheremul ei, ci invers ! Suntem bine lămurite noi două Eu sunt Cetatea, ea este zidul Ierihonului S-au adunat în această cetate străzi diferite pe care deziluziile, copilăriile, panicile, speranţele, împlinirile sau planurile stau pe tarabe, iar ea, este zidul cetăţii care mă apără de intruşi duşmănoşi Nu există armată care să răcnească destul de tare în jurul nostru pentru ca să mai cădem De copii suntem împreună şi ne-am învăţat ca apa pe gâscă : eu plutesc pe ea atunci când vreau să mă relaxez de mersul pe jos…iar Ea, e fericită că nu curge aşa degeaba între două maluri ostile de una singură !! Gândeşte-te la asta ! Tot atât de adevărat este că nu prea am timp să sufăr de urât…Am cîţiva prieteni, mă străduiesc să-mi continui meseria, am multe hobby-uri, am foarte multe preocupări Aşi învăţa oricînd o nouă meserie dacă a mea n-ar mai merge Aşa cum am învăţat în Los Angeles o cu totul altă meserie, în domeniul imobiliar Nu ştii ce mîndră am fost de mine că sunt în stare de altceva decît ştiu ! Ce satisfacţie am avut că pot face altceva în viaţă decît să cînt sau să joc teatru 12 şi că pot cîştiga din asta o viaţă decentă ! A fost ca şi cum cineva mi-ar fi făcut un mare cadou ! Am înţeles că dacă mîine n-aşi mai putea fi artistă, nu voi muri de foame Că mă voi descurca fără să cad pe capul nimănui Şi chiar dacă azi continui să fiu artistă, stau pe un picior pregătit de schimbare în orice clipă Ca să fiu cît mai puţin surprinsă de viitor Între timp, nu am citit încă toate cărţile care s-au scris bine, nu am văzut încă toate filmele frumoase, nu am fost la toate teatrele sau muzeele, nu m-am reîntîlnit încă cu toţi cei pe care asi vrea să-i revăd… Categoric, nu am destul timp pentru reîntîlnirea cu mine insămi care continuă să fie o surpriză, mai ales pentru mine ! Egiptenii antici, vorbeau despre mai multe “corpuri astrale” într-unul “singur” ! Dacă ei au dreptate, înseamnă că nici cu ele nu m-am întîlnit încă ! Am atîtea preocupări încît nu am timp să mă simt singură Dacă Cineva Ajunge la Înţelepciunea Valorii Singurătăţii ca Terapie, ca Baston, ca Necesitate de Refacere şi Reazăm de Clipe Grele, începe să fie Salvat Asta e părerea mea E cea mai mare descoperire a mea N-am citit asta nicăieri, nu m-a influenţat nimeni, nu mi-a spus-o nimeni E părerea mea Îţi scriu toate astea dragă X pentru că, repet, deplângi sincer faptul că la 50 de ani eşti singur N-ai vrea să-ţi găseşti o parteneră de viaţă, sau nişte prieteni noi ?! Ce zici ? Ştii cîte doamne singure sunt în jurul tău ? E adevărat : acele doamne caută un partener alături de care să îmbătrînească Nu se mai pune problema de mari pretenţii referitoare la performanţe sexuale la vîrsta noastră din fericire, iar o doamnă înţeleaptă va trece peste asta cu eleganţă, dacă va fi cazul Dacă nu e elegantă, nu e o doamnă şi nu-ţi trebuie O femeie decentă şi drăguţă va avea nevoie de cineva care să-I aducă o floare, o pîine, un medicament Cineva care să-i accepte rudele, copii sau nepoţii dacă-i are, suferinţele, împlinirile, întreaga ei viaţă Noi femeile sperăm veşnic să 13 găsim pe cineva care să ne deschidă uşa apartamentului cu un minimum de generozitate sufletească A, nu se poate îmblînzi singurătatea fără un dram de dragoste faţă de cei din jur ! Iar a iubi pentru mine înseamnă mai ales a ieşi cu generozitate din egoismul înţepenit al celui care s-a “balaurizat” în singurătatea lui Vorbind despre generozitate, o doamnă va pretinde mai ales Atenţia măruntă a unui domn amabil E posibil ca mai apoi să spere la mai mult, dar de cele mai multe ori, chiar o leafă sau o pensie în plus, ajută mult în casă …dacă e dublată de o companie agreabilă ! La nivel uman, toţi avem nevoie de amici dotaţi cu o anumită generozitate sufletească Desigur, vei începe cu cei pe care îi poţi simpatiza, dar chiar şi pentru asta trebuie să vrei să simpatizezi pe cineva ! Trebuie să vrei să le găseşti oamenilor calităţile pentru a le suporta defectele ca să-ţi găseşti nişte tovarăşi de viaţă Că despre asta e vorba în ultima instanţă Atunci, singurătatea va deveni pentru existenţa asta temporară a noastră, însuşi culcuşul în care ne odihnim după încă o zi de “lecţii” luate pe căi atât de dure de la întâmplările existenţei pe acest plan astral numit Terra Încă ceva Eşti Credincios ? Nu cumva eşti nesigur despre Credinţa ta în Dumnezeu ?! Frecventezi vreo Biserică ? Ţi-ai găsit o Biserică unde să te simţi bine ? Te-ai gîndit să te împrieteneşti cu un Preot adevărat ? Te-ai gândit că la o Biserică vei putea să te cunoşti cu alţii pe care-I poţi invita la un ceai de tei şi-o pâine cu marmeladă ?! Eu mă îndrăgostesc de cîte un personaj, dacă e destul de interesant Pe unul dintre ei îl chema Edgar Cayce, a trăit în America de Nord şi “a plecat” dintre noi pe la 1940 Dacă ai norocul să fii curios, cu interesul cel bun, umblă prin librării, prin anticariate…Nici nu-ţi închipui ce lume interesantă poţi cunoaşte…Şi poate găseşti şi vreo carte despre acest domn extraordinar Avea o particularitate : se aşeza pe o canapea imbrăcat, cu cravata puţin lărgită în jurul 14 gâtului, închidea ochii şi intra într-o stare de hipnoză Cei care au asistat la şedinţele lui spun că se autohipnotiza Apoi, soţia lui începea să-I pună întrebările formulate de cei aflaţi în cameră Iar el, le răspundea din somnul- transă în care stătea cam 20 de minute de-odată În general oferea leacuri naturiste, văzând cu ochii minţii , aşa adormit, de ce afecţiune sau boală sufereau cei care îl căutau Dar a vorbit în zeci de ani despre foarte multe subiecte Despre majoritatea temelor, nu vorbise nimeni pâna la el Edgar Cayce spunea mereu că “mintea este constructorul” Mind is the Builder Iată o întrebare pusă de către domnul Cayce unei persoane care venise de fapt la o consultaţie medicală : “ Eşti în termeni de conversaţie cu Iisus ? Dacă nu, de ce nu eşti ?! “ Iată, îţi pun şi eu aceeaşi întrebare : Eşti în termeni de conversaţie cu Mântuitorul Nostru Iisus ? Dacă nu, de ce nu eşti ?!! Cu cine altcineva crezi că vei fi mai bun prieten vreodată, decât cu EL ?! Eşti în termeni de conversaţie cu DUMNEZEU ?! Cu Preasfânta Născătoare de Dumnezeu ?! Cu Sfinţii şi Bineplăcuţii SĂI ?!! Dacă nu eşti sigur că vrei, că poţi să-i iubeşti pe alţii, iubeşte-L pe Dumnezeu Spuneam la începutul acestei epistole, care nu mă aşteptam să ajungă aşa de voluminoasă, că-ţi trimet un medicament şi o unealtă la eliberarea de singurătate atunci cînd ea devine o suferinţă Medicamentul este chiar putinţa de a iubi Caută această dragoste în inima ta şi o vei găsi Dragostea faţă de orice vrei tu frumos Iar dacă nu poţi iubi, iată unealta cu care se scoate răul din orice inimă răcită : Unealta cu care se vindecă suferinţa cauzată de o singurătate nedorită, unealta cu care se operează infecţia din rana ce poate deveni o boală este Rugăciunea către bunul Dumnezeu , X dragul meu Mai ales dacă nu crezi în Dumnezeu, stai de vorbă cu EL Roagă-L pe Dumnezeu să-ţi dea un semn că există 15 Crede-mă că vei primi un semn, un răspuns la Rugăciune, că vei fi alinat, iar Pacea plină de dragoste dulce pe care o vei primi, va mirosi a flori de câmp, a iarbă fragedă, va fremăta de fîlfâit de aripi aurite şi de voci încântătoare… Am avut un unchi care a făcut puşcărie politică pe vremea stalinistă: fusese ţărănist A fost aruncat într-una din celulele alea cumplite ale completei izolări Pe atunci deţinuţii nu aveau “drepturi” şi nu-I întreba nimeni dacă suportă detenţia ! Ca să nu înebunească, a început la un moment dat să vorbească cu Dumnezeu În felul lui se ruga Din ce-l vedeau mai rezistent, din aia torţionarii îl ţineau mai mult în absolută izolare Dar a venit ziua cînd au trebuit să mai elibereze din puşcării Unchiul meu a ieşit reconfortat din puşcărie, o umbră cenuşie, o părere de om dar era mult mai puternic spiritual decît intrase în carceră, aşa ca să facă faţă şi realităţii că I se luase între timp TOT, inclusiv dreptul lui şi al familiei sale de a-şi cîştiga pîinea A ieşit aşa de puternic din această încercare a destinului încît a emigrat, cam la vîrsta ta cu toată familia în Germania de vest Nu ştia limba şi nu avea o meserie anume : fusese toată viaţa politician Dar a învins şi schimbarea exilului nedorit şi calamitatea ratării personale A luat-o de la zero şi a închis ochii mulţumit că nu şi-a pierdut nici viaţa, nici demnitatea, nici minţile Dar pînă a închis ochii, s-a rugat continuu lui Dumnezeu Şi a învins Iată de ce îţi trimet prin acestă scrisoare, un bici de fier : Biciul de îmblânzit Singurătatea este Rugăciunea către Bunul, Iubitorul şi Minunatul Dumnnezeu din Cer Căci singura LUI pedeapsă cu care ne-a bătut, este faptul că ne-a lăsat aici, singuri, între noi…În ziua în care însă, înţelegem că avem ieşire din temniţă, ne adunăm în noi înşine, ne ascundem în singurătatea cămăruţei noastre şi ne rugăm lui Dumnezeu să ne audă strigătele ; să ne aline apăsarea pieptului, să dea tihnă frământărilor noastre Să dea soluţii concrete nevoilor noastre lumeşti, să arate ochilor minţii noastre soluţii de ieşire din impas Atunci, inspiraţia bună pe care o primim va semăna cu pajiştea 16 înflorată care precede Curţile Împărăţiei Sale Cereşti, dar mai ales, să-L rugăm să vină alături de noi în singurătatea cămăruţei noastre Nu e nevoie să foloseşti cuvintele din rugăciunea cuiva Foloseşte-le pe ale tale pentru început Închide ochii dacă aşa te vei concentra mai bine şi deschide uşa coliviei : amarurile tale vor profita de eliberare şi vor ieşi singure, mai tîrîş, mai grăpiş, mai înghiesuindu-se să nu rateze uşiţa deschisă…trimete-le apoi către Cel cu care stai de vorbă Fă-I cunoştinţă cu necazurile tale, prezintă-I-Le pe rînd chiar dacă El le ştie Ai sa mă întrebi : “ Dacă le ştie, de ce nu m-a ajutat pînă acum ?” Răspunsul e simplu : poate pentru că nu ai apelat la El pînă acum Poate că nu nu L-ai invitat aşa cum se cade să facă parte dintre Prietenii tăi, să fie parte componentă din Viaţa ta Dumnezeu nu e formalist, dar e musai să fie invitat Cînd vrei să te împrieteneşti cu cineva nu-I adresezi oare cuvintele : “Mi-ar face mare plăcere să vii pe la mine astă seară Te rog, pofteşte în casa mea ” ?! Fă la fel şi cu Dumnezeu Invită-l la tine acasă Roagă-l Nici nu mai spun că ar trebui să ne pregătim pentru venirea Lui, aşa cum ne pregătim pentru amicii pe care îi invităm la o cafea şi-un fursec ! Pregăteşte-te să-L primeşti cu sufletul deschis Pregăteşte-te să-L iubeşti Invită-L cu o dragoste plină de speranţă dulce El, Domnul, nu mai vine neinvitat Ca să nu I se trîntească uşa în nas Să nu I se spună “Dar ce, te-am chemat eu “? A venit odată la noi toţi plin de dragoste şi învăţături dar a fost batut, scuipat şi răstingnit între doi tîlhari Pentru că ne-a iertat, va reveni oricînd în sufletul nostru, dar e nevoie să-l rugăm Să ne deschidem inima în buna intenţie de a-L primi Atunci El va veni la noi Repet, mai ales dacă nu crezi în Dumnezeu, stai de vorbă cu EL Fă acest exerciţiu cu insistenţă şi te vei trezi într-o bună seară îmbărbătat, poate chiar “umplut” de o fericire necunoscută, eliberatoare Mîntuitoare Atunci, biata de singurătate te va apăra de orice sau oricine va îndrăzni să-ţi deranjeze bucuria aceasta 17 De mare trebuinţă Unealtă e Rugăciunea Este un Bici împletit, făcut din tot ce are omul mai bun : din Lacrimi, Regrete şi Speranţe Căci mai mult, nu avem Dar, înainte de toate, caută să te împrieteneşti cu Biciul acesta, să nu te loveşti cu el , Doamne-fereşte peste faţă singur aşa…din lipsă de exerciţiu… Să ne mai gândim la ceva Marii Călugări, Marii Mistici, numai în singurătate s- au putut întîlni cu Bunul Dumnezeu Căci nu te poţi concentra decât de unul singur Poţi medita între alţii care meditează şi ei în tăcere Ca în multe Biserici Dar cu adevărat concentrată eu sunt doar atunci cînd sunt singură Nu spunea Mântuitorul Iisus Hristos oare : “Închide-te în odăiţa ta, roagă-te şi Dumnezeu îţi va răsplăti ţie ?!” Caută, cînd te bagi seara în pat să recapitulezi ce ai făcut în ziua respectivă, ce puteai să faci şi n-ai făcut, ce vei face mîine Apoi să-ţi spui : “ Ah ce bine că mă pot uni în fine cu mine şi cu Creatorul meu, care e în mine…”! Şi aproape vei auzi cum se furişează Singurătatea în coşuleţul ei de răchită ! Trebuie neapărat să-i cumperi unul cu fundă roz de care să anine o etichetă înflorată : “Aici locuieşte Singurătatea mea “! Şi vorbesc aproape serios ! Având un culcuş al ei, ai s-o poţi aproape “vedea” în semi întunericul încăperii cum se cuibăreşte în fundul culcuşului ei , fericită că şi-a găsit un stăpân… Pentru că dacă nu ştiai, îţi spun eu : Singurătatea e nefericită pentru că e Singură ! Când va fi găsit un stăpîn, gata, s-a cuminţit : vrea lesă şi botniţă ! Dacă nu mă crezi şi vrei, stai şi tu de vorbă cu ea ca mulţi oameni care au impresia că vorbesc singuri prin casă sau pe stradă ! De fapt, ei vorbesc cu Ea ! Îi răspund la nesfârşita ei vorbărie, tipică de persoană singură Atât doar că cei care vorbesc singuri, nu se gîndesc că nu vorbesc singuri Dacă ar afla şi-ar crede ce spun eu aici, în loc să râdă Ea de noi şi noi să plângem, am râde noi că am domesticit fiara sălbatică, ce se vrea cu atâta disperare, cu atâtea lacrimi, îmblânzită Şi dacă totuşi, suntem într-adevăr singuri, de ce mulţi dintre 18 noi nu apreciem Pacea pe care acestă amărâtă de servitoare ne-o oferă ca alternativă la Vaierul Lumii…Aşa denumea Părintele Galeriu incredibila agitaţie a lumii în care trăim : Vaierul Lumii ! Despre asta însă, poate în altă scrisoare În speranţa că te vei împăca şi cu Tine şi cu Rugăciunea către Făcătorul a Toate, în speranţa că prin Rugăciune vei ajunge la convingerea că depinde numai de tine cum şi cînd să foloseşti singurătatea, îţi las în atîtea pagini pline de compasiune cele mai sincere gânduri ale mele Şi nu mă despart de tine înainte de a-ţi ura Pace şi Lumină ! corina chiriac, cu “c” mic ! 13 iulie 2000 Bucureşti 